Iepirkuma procedūras „Stacionāra “Latvijas Onkoloģijas centrs” vides pieejamības uzlabošana”,

ID Nr. RAKUS 2019/50M nolikums
Iepirkuma „Ēkas fasādes vienkāršotas atjaunošanas 2.kārta”,

ID Nr. PSIA ĀDAŽU SLIMNĪCA 2026/02M nolikums

APSTIPRINĀTS
 iepirkuma komisijas
2026. gada 30.jūlija sēdē
 protokols Nr.1
Tehniskā specifikācija pēdējo reizi precizēta 2026.gada 30.jūlijā

Iepirkuma komisijas priekšsēdētājs Pēteris Pultraks (elektroniskais paraksts)
PSIA “ĀDAŽU SLIMNĪCA”
Iepirkuma
„Ēkas fasādes vienkāršotas atjaunošanas 2.kārta”
ID Nr. PSIA ĀDAŽU SLIMNĪCA 2026/02M
NOLIKUMS

Iepirkums tiek veikts Publisko iepirkumu likuma (PIeL) 9. panta kārtībā
Ādažos, 2026
Saturs
31. Vispārīgā informācija


31.1.
Iepirkuma identifikācijas numurs


31.2.
Pasūtītājs


31.3.
Iepazīšanās ar iepirkuma nolikumu


31.4.
Piedāvājumu iesniegšanas vieta, datums, laiks un kārtība


31.5.
Piedāvājuma noformēšana


41.6.
Objekta apsekošana


52. Informācija par iepirkuma priekšmetu


52.1. Iepirkuma priekšmeta apraksts


52.2. Iepirkuma līguma izpilde


53. Prasības pretendentiem un personālam


64. Piedāvājuma dokumenti


64.1.
Kvalifikācijas dokumenti


74.2.
Tehniskais un finanšu piedāvājums


85. Piedāvājumu vērtēšana un izvēles kritērijs


85.1. Piedāvājumu vērtēšana


95.2. Piedāvājuma izvēles kritērijs


96. Iepirkuma līguma slēgšana





1. Vispārīgā informācija

1.1. Iepirkuma identifikācijas numurs

PSIA ĀDAŽU SLIMNĪCA 2026/02M
1.2. Pasūtītājs

Pašvaldības sabiedrība ar ierobežotu atbildību (PSIA) "ĀDAŽU SLIMNĪCA", turpmāk iepirkuma dokumentācijā arī- Pasūtītājs
Pasūtītāja rekvizīti: 

adrese: Gaujas iela 13/15, Ādaži, Ādažu nov., LV-2164
reģistrācijas Nr. 40003131022
tālrunis +371 67997572
e- pasts: slimnica@adazuslimnica.lv
Bankas rekvizīti:

Banka: Citadele banka
Bankas kods PARXLV22
Konta Nr. LV74PARX0013166800001
1.3. Iepazīšanās ar iepirkuma nolikumu

1.3.1. Pasūtītājs nodrošina brīvu un tiešu elektronisku pieeju iepirkuma, turpmāk Iepirkums, Nolikumam un tā pielikumiem, kuri ir Nolikuma neatņemamas sastāvdaļas, un citiem Iepirkuma dokumentiem, t.sk. skaidrojumiem un atbildēm uz jautājumiem, Elektronisko iepirkumu sistēmas (turpmāk – EIS) e- konkursu apakšsistēmā.
1.3.2. Paziņojums par Iepirkumu tiek publicēts arī Iepirkumu uzraudzības biroja (turpmāk – IUB) Publikāciju vadības sistēmā (turpmāk – PVS) tīmekļa vietnē: www.iub.gov.lv.
1.3.3. Lejupielādējot Iepirkuma dokumentus, pretendents uzņemas atbildību sekot līdzi Pasūtītāja sniegtajai papildu informācijai, kas tiek publicēta EIS e-konkursu apakšsistēmā.
1.3.4. Ieinteresētie piegādātāji var uzdot Iepirkuma komisijai jautājumus EIS e- konkursu apakšsistēmā.
1.3.5. Kontaktpersona telefoniskām konsultācijām: Pēteris Pultraks, tālr. Nr. +371 29147370, e- pasts: slimnica@adazuslimnica.lv.
1.4. Piedāvājumu iesniegšanas vieta, datums, laiks un kārtība
1.4.1. Saskaņā ar Publisko iepirkumu likuma, turpmāk PIeL, 39. panta pirmo daļu, piedāvājumi ir iesniedzami TIKAI ELEKTRONISKI, izmantojot EIS e- konkursu apakšsistēmu. Ārpus EIS e- konkursu apakšsistēmas iesniegtie piedāvājumi tiks atzīti par neatbilstošiem un noraidīti, un neatvērti tiek nosūtīti atpakaļ iesniedzējam.

1.4.2. Informāciju par to, kā piegādātājs var reģistrēties EIS e- konkursu apakšsistēmā skatīt: https://www.eis.gov.lv/EIS/Publications/PublicationView.aspx?PublicationId=883.
1.4.3. Piedāvājumu iesniegšanas termiņš noteikts līdz EIS e- konkursu sistēmā un IUB PVS norādītā datuma plkst.10.00.
1.5. Piedāvājuma noformēšana

1.5.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
1.5.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas un laukus;

1.5.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk., ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.5.2. Iesniedzot piedāvājumu, pretendents paraksta piedāvājumu ar EIS elektronisko parakstu vai ar elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. Pieteikumu (Nolikuma 2.pielikuma forma) paraksta ar pašrocīgu parakstu vai drošu elektronisko parakstu pretendenta pārstāvēt tiesīgā persona vai tā pilnvarota persona, pievienojot pārstāvību apliecinošu dokumentu/dokumentus (ar drošu elektronisko parakstu parakstīts dokuments .edoc formātā vai skenēts dokumenta oriģināls PDF formātā)- skat. arī Nolikuma 4.1.3.punktu! Ja pretendents ir piegādātāju apvienība, piedāvājumu paraksta piegādātāju apvienības dalībnieku pārstāvju pilnvarota persona.
1.5.3. Sagatavojot piedāvājumu, pretendentam jāievēro, ka piedāvājuma dokumenti un EIS e-konkursu apakšsistēmas ievadlauki jāaizpilda tikai elektroniski, prasītajā faila formātā.

1.5.4. Iesniedzot piedāvājumu, pretendents pilnībā atzīst visus iepirkuma procedūras Nolikumā (t.sk., tā pielikumos un formās, kuras ir ievietotas EIS e-konkursu apakšsistēmas šīs Iepirkuma procedūras sadaļā) ietvertos nosacījumus.

1.5.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājumu atvēršanas termiņa jāiesniedz derīga elektriska atslēga un parole šifrētā dokumenta atvēršanai.

1.5.6. Piedāvājumā iekļautajiem dokumentiem un to noformējumam jāatbilst normatīvo aktu prasībām.
1.5.7. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam.

1.5.8. Ja Pasūtītājam rodas šaubas par iesniegtā dokumenta kopijas autentiskumu, tas PIeL 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
1.5.9. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. 
1.5.10. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar normatīvo aktu noteikumiem. Par dokumentu tulkojuma atbilstību oriģinālam atbild pretendents.
1.5.11. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. Nolikumā iekļautā informācija.
1.6. Objekta apsekošana

1.6.1. Objekta apsekošana pretendentiem ir obligāta. Nav derīga cita iepirkuma ietvaros veiktā objekta apsekošana.
1.6.2. Ieinteresētā piegādātāja pārstāvjiem jāsazinās ar Pasūtītāja kontaktpersonu par iespēju veikt objekta apsekošanu konkrētā laikā. Kontaktpersonas- Pēteris Pultraks, tālr. Nr. +371 29147370, e- pasts: slimnica@adazuslimnica.lv vai Vladimirs Ļiševičs, tālr.+371 29179303, e-pasts saimnieciba@adazuslimnica.lv.
1.6.3. Pēc objekta apsekošanas ieinteresētā piegādātāja pārstāvis un pasūtītāja pārstāvis parakstās objekta apsekošanas aktā (apsekošanas akta forma Nolikuma 4. pielikumā), bet pretendents objekta apsekošanas akta PDF kopiju pievieno piedāvājumam.
1.6.4. Objekta apsekošanas laikā ieinteresēto piegādātāju pārstāvjiem tiek dota iespēja pārliecināties par visiem izmēriem, novietojumu, tehnisko stāvokli, piekļūšanu darbu zonai (tai skaitā materiālu piegādes, glabāšanas un būvgružu izvešanas iespējas), būvdarbu zonas robežas un būvlaukuma vadības un sadzīves telpu izvietošanas iespējas, iespēju veidot pagaidu un pastāvīgos pieslēgumus elektroapgādes tīkliem, un šo pieslēgumu vietas.
1.6.5. Pretendenta pārstāvim apskates laikā jānovērtē objekts tā, lai pretendenta piedāvājumā būtu ietverti visi potenciāli iespējamie darbi un izdevumi pilnā apjomā.
2. Informācija par iepirkuma priekšmetu

2.1. Iepirkuma priekšmeta apraksts

2.1.1. Iepirkuma priekšmeta apraksts: Ādažu medicīnas centra ēkas fasādes vienkāršotas atjaunošanas 2.kārta saskaņā ar Tehnisko specifikāciju, ieejas mezgla risinājumu, apliecinājuma karte Nr. BIS-BV-5.24-2020-10063.
2.1.2. Klasifikācija.
CPV kods: 45000000-7 (būvdarbi).

2.1.3. Iepirkuma priekšmets nav sadalīts daļās.
2.1.4. Pretendents var iesniegt piedāvājumu tikai par visu iepirkuma priekšmetu kopā.
2.1.5. Pretendents nevar iesniegt piedāvājuma variantus.

2.2. Iepirkuma līguma izpilde
2.2.1. Iepirkuma līguma projekts noteikts Nolikuma 3. pielikumā.
2.2.2. Līgums stājas spēkā ar dienu, kad to paraksta Pasūtītājs un Pasūtītāja izvēlētais pretendents (Iepirkuma uzvarētājs, attiecīgi līgumā Būvuzņēmējs) un ir spēkā līdz tajā noteikto saistību pilnīgai izpildei.
2.2.3. Darbu pabeigšanas termiņš: ______ nedēļas (uzvarējušā pretendenta piedāvājumā norādītais) no Objekta nodošanas Darbu izpildei.
2.2.4. Darbu izpildes uzsākšanas kārtība: Objektu Pasūtītājs nodod, un Būvuzņēmējs pieņem pēc Līguma noslēgšanas, visu nepieciešamo dokumentu saņemšanas no Būvuzņēmēja 5 darba dienu laikā no dienas, kad būvvalde izdarījusi atzīmi par būvdarbu uzsākšanas nosacījumu izpildi (ja attiecināms).
2.2.5. Darbu veikšanai priekšapmaksa nav paredzēta un Būvuzņēmējs to nav tiesīgs pieprasīt.
2.2.6. Līguma izpildes vieta: Ādažu medicīnas centrs, Ādažu nov., Ādaži, Gaujas iela 13/15, kadastra apzīmējums: 80440070361.
2.2.7. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents (Būvuzņēmējs) iesniedz būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Līguma izpildes laikā Būvuzņēmējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Darbu izpildē.
3. Prasības pretendentiem un personālam
3.1. Pretendents ir reģistrēts normatīvajos aktos noteiktajā kārtībā.
3.2. Ja pretendents veic saimniecisko darbību Latvijas Republikā, tas ir reģistrēts Latvijas Republikas būvkomersantu reģistrā. Pretendentiem, kuri neveic saimniecisko darbību Latvijas Republikā, jābūt reģistrētiem atbilstoši reģistrācijas valsts normatīvo aktu prasībām, ja reģistrācijas valsts normatīvie akti to paredz.
3.3. Pretendenta pārstāvis ir piedalījies Objekta apsekošanā.

3.4. Pretendents pēdējos piecos gados (2021., 2022., 2023., 2024., 2025., kā arī 2026. gadā līdz piedāvājuma iesniegšanas termiņa beigām) ir realizējis vismaz divu objektu jaunbūves, pārbūves vai atjaunošanas projektus 2. vai 3.grupas ēkās. Objektiem jābūt nodotiem ekspluatācijā.
3.5. Pretendenta būvdarbu vadītājs ir sertificēts kā ēku būvdarbu vadītājs un ir rakstveidā apliecinājis savu gatavību vadīt iepirkuma līgumā iekļautos būvdarbus. Ārvalstu būvspeciālistam jāiesniedz dokumenti, kas apliecina, ka būvspeciālistam ir tiesības vadīt būvdarbus atbilstoši attiecīgās valsts normatīvajos aktos noteiktajam.
3.6. Pretendenta būvdarbu vadītājs ir vadījis būvdarbus realizējot vismaz divu objektu jaunbūves, pārbūves vai atjaunošanas projektus 2. vai 3.grupas ēkās. Objektiem jābūt nodotiem ekspluatācijā.

3.7. Pasūtītājs izslēdz pretendentu no dalības iepirkumā, ja konstatēti PIeL 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz PIeL 42. panta trešajā daļā minētajām personām. Lai pārbaudītu, vai pretendents nav izslēdzams no dalības iepirkumā iepriekš minēto iemeslu dēļ, iepirkuma komisija rīkojas PIeL 9.panta devītajā daļā noteiktajā kārtībā.
3.8. Pasūtītājs izslēdz pretendentu no dalības iepirkumā, ja uz pretendentu vai Starptautisko un Latvijas Republikas nacionālo sankciju likuma, turpmāk – Sankciju likums, 11.1 panta pirmajā daļā minētajām personām ir attiecinātas Sankciju likuma 11.1 panta pirmajā daļā minētās sankcijas, un sankcijas kavēs līguma izpildi. Komisija pārbaudi veic Sankciju likuma 11.1 panta trešajā un ceturtajā daļā noteiktajā kārtībā.
4. Piedāvājuma dokumenti
4.1. Kvalifikācijas dokumenti

4.1.1. Pretendenta pieteikums dalībai Iepirkumā (aizpildīta Nolikuma 2.pielikuma forma).
4.1.2. Ja piedāvājumu neparaksta pretendenta likumiskais pārstāvis, dokumenta kopija, kas apliecina Iepirkuma pieteikumu parakstījušās personas tiesības pārstāvēt Iepirkumā pretendentu.
4.1.3. Pieteikumu (2.pielikums), pilnvarojuma dokumentu (ja attiecināms), būvdarbu vadītāja apliecinājumu (6.pielikums), apakšuzņēmēju apliecinājumus (ja attiecināms, 8.pielikums)  drīkst sagatavot un iesniegt vienā no diviem veidiem: parakstītu ar drošu elektronisko parakstu vai pašrocīgi parakstīta dokumenta .pdf kopiju ievietojot piedāvājumā EIS e-konkursu apakšsistēmā. Nav derīgs ar EIS sistēmas parakstu parakstīts dokuments.
4.1.4. Objekta apsekošanas akts (akta forma Nolikuma 4. pielikumā), ko parakstījuši pretendenta un Pasūtītāja pārstāvji (.pdf kopija).
4.1.5. Pretendenta pieredzes saraksts (aizpildīta Nolikuma 5.pielikuma forma).
4.1.6. Dokumenti, kas apliecina, ka pretendenta pieredzes sarakstā norādītie objekti uzbūvēti un nodoti ekspluatācijā- ieteicamais dokuments “Akts par būves pieņemšanu ekspluatācijā”.
4.1.7. Pretendenta būvdarbu vadītāja apliecinājums un pieredzes saraksts (aizpildīta Nolikuma 6.pielikuma forma).
4.1.8. Dokumenti, kas apliecina, ka pretendenta ēku būvdarbu vadītāja pieredzes sarakstā norādītie objekti uzbūvēti un nodoti ekspluatācijā- ieteicamais dokuments “Akts par būves pieņemšanu ekspluatācijā”.
4.1.9. Eiropas vienotais iepirkuma procedūras dokuments (turpmāk – EVIPD), ja pretendents izvēlējies iesniegt EVIPD, to iesniedz arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu EVIPD par katru tās dalībnieku:
(1) Pasūtītājs pieņem EVIPD kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt EVIPD lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu EVIPD par katru tās dalībnieku. Pretendenta apakšuzņēmējiem, kuru veicamo būvdarbu vai sniedzamo pakalpojumu vērtība ir vismaz 10 000 euro no iepirkuma līguma vērtības, ir jāaizpilda tikai tā daļa, kas attiecas uz izslēgšanas noteikumiem. Personām, uz kuru spējām pretendents balstās, ir jāaizpilda sadaļa par izslēgšanas noteikumiem, kā arī jānorāda informācija attiecībā uz tiem atlases kritērijiem, par kuriem pretendents uz konkrēto personu ir balstījies.

(2) Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

(3) Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

(4) EVIPD pretendents aizpilda atbilstoši prasībām, kuras nosaka Eiropas Komisijas 2016. gada 5. janvāra īstenošanas regula Nr.2016/7, EVIPD veidlapa (īstenošanas regulas Nr.2016/7 2. pielikums). Pretendents var aizpildīt EVIPD ar Elektronisko iepirkumu sistēmas (turpmāk – EIS) tīmekļvietnē izveidotā rīka palīdzību, adrese: espd.eis.gov.lv, tad to saglabāt un iesniegt pasūtītājam EIS e-konkursu apakšsistēmā.
4.2. Tehniskais un finanšu piedāvājums

4.2.1. Finanšu piedāvājums (aizpildīts EIS e- konkursu sistēmas ievadlauks), kurā norādīta kopējā līgumcena bez PVN, par kuru pretendents realizēs būvdarbus. Cenai jābūt vienādai ar Tehniskās specifikācijas kopsavilkuma aprēķinu rindas “Pavisam kopā” (D23 šūna) vērtību.
4.2.2. Tehniskais- finanšu piedāvājums – aizpildīta Nolikuma 1.pielikuma “Tehniskā specifikācija- tāmes” forma.
4.2.3. Darbu izpildes laiks veselās nedēļās (aizpildīts EIS e- konkursu sistēmas tehniskā piedāvājuma ievadlauks). Sagatavojot piedāvājumu jāņem vērā, ka šajā termiņā pretendentam būvdarbi būs arī jāizpilda un Objekts jānodod ekspluatācijā!
4.2.4. Darbu izpildes grafiks tabulas veidā, brīvā formā pa nedēļām (nedrīkst iesniegt MS Project formātā).
4.2.5. Apakšuzņēmēju saraksts, ja pretendents paredzējis piesaistīt apakšuzņēmējus, kuru veicamo darbu vērtība ir vismaz 10 000 euro (apakšuzņēmēju saraksta forma Nolikuma 7.pielikums).

4.2.6. Apakšuzņēmēju apliecinājumi (ja attiecināms) (apliecinājuma forma Nolikuma 8.pielikums).
4.2.7. Norādījumi par Tehniskā un finanšu piedāvājuma sagatavošanu:

4.2.6.1. piedāvājuma cenā ir jāietver arī nodokļi, nodevas, izdevumi par finanšu un apdrošināšanas pakalpojumiem, transporta izmaksas un visas citas izmaksas, izņemot PVN, kuras rodas vai var rasties pretendentam līguma izpildē;
4.2.6.2. pretendentu piedāvātās vienību cenas līguma izpildes laikā netiks mainītas;
4.2.6.3. ja Tehniskajās specifikācijās lokālo tāmju kolonnā „Darba nosaukums” ir nosaukts tikai materiāls vai iekārta, tas nozīmē, ka attiecīgajā pozīcijā piedāvājumā jāiekļauj visi darbi, materiāli (palīgmateriāli) un citi izdevumi, kas tehnoloģiski nepieciešami šī materiāla kvalitatīvai iestrādei/darbu izpildei pilnā apmērā;
4.2.6.4. iespējamos norādītos konkrētos izstrādājumus ar tirdzniecības markām, piem., „Knauf”, „Rotband”, lasīt: „... vai ekvivalents”;

4.2.6.5. ekvivalents nozīmē, ka cita ražotāja izstrādājumi ir funkcionāli, tehniskajiem parametriem un pēc kvalitātes ekvivalenti projektā norādītajiem. Piedāvājumā jānorāda ekvivalenta ražotājs, marka, modelis, lai iepirkuma komisija varētu izvērtēt piedāvājuma atbilstību pasūtītāja noteiktajām prasībām, kā arī jāpievieno ražotāja vai citas kompetentas institūcijas apliecinājumu par pārbaudes rezultātiem, kas pierāda, ka piedāvātā prece ir atbilstoša pasūtītāja izvirzītajām prasībām.

4.2.6.6. piedāvājuma cena ir jānorāda euro norādot ne vairāk kā divus ciparus aiz komata, cenas līdz diviem cipariem aiz komata jānoapaļo jau ievadot datus;

4.2.6.7. par finanšu piedāvājuma aritmētisko precizitāti atbild pretendents, Pasūtītājs finanšu piedāvājuma formā nav ievietojis aizsargātas formulas;

4.2.6.8. pretendentam jāaizpilda visas Tehniskās specifikācijas rindas. Ja kādā Tehniskās specifikācijas rindā pretendents norāda cenu „0”, attiecīgajā rindā jāsniedz paskaidrojums kādu iemeslu dēļ izmaksas ir „0”;

4.2.6.9. sastādot finanšu piedāvājumu pretendentam jāievēro Latvijas būvnormatīva LBN 501-17 „Būvizmaksu noteikšanas kārtība” (apstiprināts ar MK 03.05.2017. noteikumiem Nr. 239) prasības, ciktāl tās attiecas uz lokālo tāmju un kopsavilkuma aprēķinu sastādīšanu, un ciktāl tās ir iespējams ievērot, aizpildot Nolikuma 1. pielikuma formu „Tehniskā specifikācija- tāmes”.

4.2.8. Apakšuzņēmēja veicamo darbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo darbu vai sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā. Par apakšuzņēmējiem uzskatāmi arī apakšuzņēmēju apakšuzņēmēji, uz kuriem arī attiecas Nolikuma 4.2.5. un 4.2.6. punktu noteikumi.
5. Piedāvājumu vērtēšana un izvēles kritērijs

5.1. Piedāvājumu vērtēšana

5.1.1. Vērtēšana notiek sekojoši:

5.1.1.1. piedāvājumu atbilstības noformējuma prasībām pārbaude;

5.1.1.2. tehnisko un finanšu piedāvājumu atbilstības pārbaude;

5.1.1.3. piedāvājuma izvēle iepirkuma līguma slēgšanas tiesību piešķiršanai saskaņā ar noteiktajiem piedāvājuma izvērtēšanas kritērijiem;
5.1.1.4. pretendenta, kuram būtu piešķiramas iepirkuma līguma slēgšanas tiesības, atbilstības kvalifikācijas prasībām pārbaude;

5.1.1.5. pretendenta, kuram būtu piešķiramas iepirkuma līguma slēgšanas tiesības, atbilstības PIeL 9. panta astotās daļas noteikumiem un Starptautisko un Latvijas Republikas nacionālo sankciju likuma 11.1 panta pirmās daļas noteikumiem pārbaude.

5.1.2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:

5.1.2.1. pretendents neatbilst šajā Nolikumā norādītajiem kritērijiem vai normatīvo aktu prasībām;

5.1.2.2. pretendents izslēdzams atbilstoši PIeL noteikumiem;

5.1.2.3. pretendents norādījis nepatiesas ziņas;

5.1.2.4. pretendents nav sniedzis ziņas par atbilstību minētajiem kritērijiem (nav iesniedzis visus 4. punktā norādītos dokumentus vai prasīto informāciju);
5.1.2.5. piedāvājums neatbilst Nolikuma noteikumiem;
5.1.2.6. pretendents nav iesniedzis piedāvājumu par visu iepirkuma priekšmeta apjomu.
5.1.3. Komisija, vērtējot pretendentu finanšu piedāvājumus, pārbauda vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas uzskatot, ka nekļūdīga ir piedāvātā vienas vienības cena. Par kļūdu labojumu komisija paziņo pretendentam.
5.1.4. Komisijai ir tiesības pārbaudīt pretendenta sniegto ziņu patiesumu, kā arī pieprasīt informāciju no kompetentām iestādēm.

5.1.5. Ja pretendenta iesniegtā informācija atšķiras no publiski pieejamās datu bāzēs un reģistros atrodamās, iepirkuma komisija pieprasa pretendentam izskaidrot iesniegto informāciju.

5.2. Piedāvājuma izvēles kritērijs

5.2.1. Iepirkuma komisija izvēlas saimnieciski visizdevīgāko piedāvājumu no Nolikuma prasībām atbilstošajiem piedāvājumiem.
5.2.2. Saimnieciski visizdevīgākā piedāvājuma izvēles kritēriji un to skaitliskās vērtības:

	Daļa
	Kritēriji
	Īpatsvars

	A
	Cena, euro
	95

	B
	Būvdarbu izpildes laiks nedēļās
	5

	∑
	Maksimālais iespējamais kopējais punktu skaits
	100


 ∑= A+B+D

5.2.2.1. Komisija izvērtē cenas kritēriju „A”, izmantojot šādu formulu: 

A = Az/Afakt x 95, kur

Az – viszemākā piedāvātā kopējā līgumcena;

Afakt– vērtējamā piedāvājuma kopējā līgumcena.

5.2.2.2. Komisija izvērtē kritēriju „B” izmantojot šādu formulu:

B = Bi/Bfakt x 5, kur

Bi – visīsākais piedāvātais būvdarbu izpildes laiks;

Bfakt – vērtējamais piedāvātais būvdarbu izpildes laiks.

5.2.3. Punktu skaitu aprēķinot ņem vērā 2 ciparus aiz komata.

5.2.4. Ja vismaz divu piedāvājumu novērtējums ir vienāds, par uzvarētāju tiek noteikts pretendents, kuram augstāks novērtējums kritērijā “A”.

6. Iepirkuma līguma slēgšana
6.1. Pasūtītājs slēgs ar izraudzīto pretendentu iepirkuma līgumu pamatojoties uz pretendenta piedāvājumu, saskaņā ar Nolikuma noteikumiem un iepirkuma līguma projektu (Nolikuma 3. pielikums).

6.2. Līguma slēgšanas laikā līguma noteikumi nav Pasūtītāja un pretendenta apspriešanas un mainīšanas priekšmets.

6.3. Gadījumā, ja uzvarējušais pretendents atsakās slēgt līgumu atbilstoši līguma projekta noteikumiem, tiek uzskatīts, ka pretendents atsakās slēgt līgumu, un komisija izvēlas piedāvājumu ar nākamo viszemāko cenu.

6.4. Ja uzvarējušais pretendents 5 (piecu) darba dienu laikā nesaskaņo elektroniski nosūtīto līguma projektu, tiek uzskatīts, ka pretendents ir atteicies slēgt iepirkuma līgumu.

Nolikuma neatņemamas sastāvdaļas ir šādi pielikumi:


1.pielikums- Tehniskā specifikācija- 8 lokālās tāmes un kopsavilkuma aprēķini;
1.B pielikums- ieejas mezgla risinājums;
2.pielikums- pieteikuma forma;

3.pielikums- iepirkuma līguma projekts;

4.pielikums- objekta apsekošanas akta forma;

5.pielikums- pretendenta pieredzes saraksta forma;

6.pretendenta būvdarbu vadītāja apliecinājums un pieredzes saraksts;

7.pielikums- apakšuzņēmēju saraksta forma;

8.pielikums- apakšuzņēmēja apliecinājuma forma.

